**Demanda de judici ordinari/verbal en reclamació de quantitat (art. 7.1 RDL 8/2004 segons Llei 35/2015)**

**Autora:** Marta Alsina Conesa

**AL JUTJAT DE PRIMERA INSTÀNCIA DE** ...............
(*jutjat de primera instància del lloc del sinistre*)

..............., procurador/a dels tribunals i del Sr./Sra. ..............., amb DNI ............... i domicili a ..............., segons els poders notarials annexos, comparec davant el jutjat i, com escaigui en dret, **dic**:

Que presento una demanda de judici ordinari (*o verbal, per quanties que no excedeixin de 15.000 euros)* per reclamar la quantitat de ............... euros contra la companyia asseguradora ..............., amb domicili a ..............., sobre la base dels fets i fonaments de dret següents:

(*La demanda també es pot dirigir, a més, contra la persona conductora i/o propietària del vehicle causant del sinistre, tot i que la persona perjudicada té una acció directa contra l’asseguradora de la causant, conforme a l’article 76 de la Llei 50/1980, de 8 d’octubre, del contracte d’assegurança, la responsabilitat és solidària i la competència territorial és del jutjat de primera instància del lloc dels fets (art.52.1.9 de la LEC.*)

**Requisit de procedibilitat de la demanda**

Compliment de la condició de procedibilitat prevista a la Llei orgànica 1/2025, del 2 de gener, de mesures en matèria d'eficiència del Servei Públic de Justícia.

Prèviament a la formulació d'aquesta demanda, aquesta part ha intentat arribar a un acord amistós amb l'entitat demandada en relació amb les conseqüències derivades d'aquest accident, i li ha remès la reclamació corresponent prèviament a la via judicial en compliment de l’article 7 del RDL 8/2004, de 29 d’octubre. Per tant, ha complert el requisit d’intentar una solució amistosa abans d’acudir a la via judicial. Tant la reclamació prèvia com la resposta de la companyia asseguradora es troben detallades a l’apartat 4 d’aquesta demanda*.*

**Fets**

*(Adapteu la descripció segons escaigui. Aquest formulari conté un exemple d’accident entre una bicicleta i un turisme.)*

**1. Descripció del sinistre**

Sobre les ..... hores del dia ..............., la persona que represento va patir un accident de trànsit prop del número ..... del carrer ............... de la població de ............... mentre circulava correctament amb la bicicleta de la seva propietat, i va ser atropellat/ada per la persona que conduïa el vehicle amb matrícula ..............., assegurat a la companyia ..............., tal com explico a continuació.

La persona que represento circulava pel carril bici existent a la cruïlla entre els carrers ............... i ..............., i el vehicle amb matrícula ............... circulava pel carrer ..............., que és de sentit únic i que té un senyal d’estop en aquesta intersecció. Per deixar clara la manera com es va produir l’accident, indico que la persona que represento circulava en sentit de baixada, i que el vehicle procedia de l’esquerra del sentit de circulació de la bicicleta.

En aquesta situació, la persona que conduïa el turisme es va incorporar al carrer ............... sense respectar el senyal d’estop que l’afectava i va irrompre en la trajectòria de la persona que represento, a qui va colpejar fortament amb el vehicle i va fer caure a terra.

En aquell moment circulava també pel carril bici el Sr./Sra. ..............., que va presenciar l’accident.

Després d’aquests fets, va acudir al lloc una dotació d’agents dels Mossos d’Esquadra. Després d’escoltar les versions de les persones implicades, observar els danys dels vehicles i realitzar la inspecció ocular corresponent, els Mossos van determinar que la causa principal i única de l’accident era imputable a la persona que conduïa el turisme per no haver respectat el senyal d’estop que l’afectava.

En prova del que he manifestat, aporto com a document número .... l’atestat que van redactar els agents dels Mossos d’Esquadra, al qual s’adjunten un croquis de l’accident i les fotografies on es poden observar els vehicles implicats. (*Pot produir-se el cas que, en lloc de l’informe o l’atestat, hi hagi una declaració amistosa d’accident o comunicat d’accident*.)

**2. Descripció de les lesions i les seqüeles i càlcul de la indemnització**

Com a conseqüència d’aquest sinistre, la persona que represento va patir lesions i seqüeles, a més de danys materials i altres perjudicis patrimonials, tal com acredito a continuació. Tots aquests conceptes són objecte d’aquesta reclamació.

En prova de les lesions sofertes i el tractament rebut, aporto els documents següents:

* Documents números ...... a ......: informes assistencials de l’hospital de .............. .
* Documents números ...... a ......: justificants de visites.
* Documents números ...... a ......: justificants de rehabilitació.
* Documents números ...... a ......: informes mèdics de l’hospital de ............... .
* Documents números ...... a ......: justificants de visita i autorització hospitalària d’intervenció quirúrgica.

Aporto també els comunicats de baixa laboral, alta laboral i de confirmació com a documents números ............... .

Així mateix, aporto l’informe pericial del Dr./Dra. ............... com a document número ......, amb informes mèdics annexos, dels quals resulta el següent:

*(Adapteu la descripció segons escaigui.)*

El mateix dia de l’accident, el Sr./Sra. ............... va ser assistit/da d’urgència a l’hospital de ..............., i se li va diagnosticar ............... .

Uns dies després, en data ..............., la persona lesionada va iniciar un seguiment mèdic a l’hospital de ..............., on va acudir per ............... . Del resultat de l’exploració física, es va constatar que ............... .

En data ............... el metge/essa tractant va indicar que encara persistia el dolor ..............., i va demanar la prova .............., la qual va donar com a resultat ............ .

En data ............... persistia el dolor ............... .

Finalment, en data ............... el servei de traumatologia de l’hospital de ............... va insistir en la necessitat de plantejar l’opció d’una intervenció quirúrgica, que es va portar a terme en data ............... .

Després de l’operació, la persona que represento va continuar realitzant controls mèdics a l’hospital ..............., on se l’havia intervingut, i va efectuar la rehabilitació a la clínica ..............., fins a l’alta definitiva.

El període de curació de la persona que represento finalment va comprendre un total de ............... dies, separats en dos períodes:

* 1r període: des de la data de l’accident (...............) fins a la data en què es va determinar la necessitat de realitzar la intervenció quirúrgica de ............... (...............), és a dir, un total de ............... dies (............... dies de perjudici personal moderat i ............... dies de perjudici personal bàsic).
* 2n període: des de la data de la intervenció quirúrgica (...............) fins a la data d’estabilització clínica definitiva (...............).

Per tant, la indemnització per danys personals que la persona representada reclama és la següent:

1. Incapacitat temporal

Perjudici personal bàsic: ....... dies a comptar des de l’inici de la rehabilitació fins a l’estabilització de les lesions.

Perjudici personal particular:

....... dies greus, corresponents als ingressos hospitalaris.

....... dies moderats, compresos entre els dos períodes següents: ............... .

....... dies bàsics.

Indemnització total per lesions temporals: ............... euros**.**

1. Seqüeles

Funcionals

En aplicació dels conceptes i valoracions previstos en el barem de la Llei 35/2015, de 22 de setembre, de reforma del sistema per a la valoració dels danys i perjudicis causats a les persones en accidents de circulació (en endavant, Llei 35/2015), les seqüeles funcionals són:

* ....... (*codi*). ........... (*concepte*) (....-..... punts): ............... punts.
* ....... (*codi*). ........... (*concepte*) (....-..... punts): ............... punts.

Indemnització total per ...... punts en concepte de seqüeles funcionals: ............... €

Estètiques

Igualment, el Dr./Dra. ............... va valorar en ...... punts de perjudici estètic en grau moderat, dels 13 existents a la forquilla de puntuació prevista en el barem, atès que, tal com va poder objectivar el dia de les visites mèdiques, i especialment en l’exploració de data ..............., en què la persona lesionada ja tenia l’alta mèdica, aquesta encara presentava les cicatrius quirúrgiques següents: ............... (*Descriviu la mida i el lloc de les cicatrius.*)

Indemnització total per ..... punts en concepte de seqüeles estètiques: ............... euros.

1. Indemnització per intervenció quirúrgica (article 140 de la Llei 35/2015)

Igualment, la persona que represento va haver de ser sotmesa a una intervenció quirúrgica per les lesions sofertes de resultes d’aquest accident, consistent en:

............... (*data*): ............... (*tipus d’intervenció quirúrgica*). Grup ..... .

**Càlcul de la indemnització:**

* Una intervenció quirúrgica del grup ..... : ............... euros.
* Indemnització total per intervenció quirúrgica: ............... euros.

En resum, l’import pels danys personals suma el total de ............... euros. D’aquest import s’ha de descomptar el que va pagar a compte la part demandada arran de les seves ofertes motivades, és a dir, ............... euros, de manera que la persona que represento reclama la diferència de ............... euros. (*Adapteu el text segons les circumstàncies del cas.*)

**3. Reclamació per danys materials i despeses**

La persona que represento reclama en concepte de danys materials i despeses un total de ............... euros.

1. Danys a la bicicleta

Com a conseqüència d’aquest accident, la bicicleta propietat de la persona que represento va patir danys, els quals l’empresa ............... va peritar i pressupostar en ............... euros, i finalment va ser reparada per un cost de ............... euros, segons acredito amb la factura que aporto com a document número ..... .

1. Despeses d’assistència sanitària i medicaments

Tal com he explicat, la companyia demandada no va autoritzar el tractament per la lesió de .......... (intervenció quirúrgica de ...............), i la persona que represento va haver d’acudir per compte propi a un centre mèdic per tal d’efectuar aquest procés curatiu, i va haver d’assumir la totalitat del cost d’aquesta despesa, que va ser de ............... euros.

En aquest sentit, aporto com a document número ........ els justificants que acrediten els pagaments efectuats per despeses assistencials i medicaments.

1. Despeses de desplaçament en vehicle i pàrquing

La persona que represento reclama l’import de ............... euros pel cost de la benzina derivat dels desplaçaments que va haver d’efectuar per acudir a rehabilitació, segons els justificants que aporto com a documents números ..... a ..... .

Igualment, reclama la quantitat de ............... euros per les despeses de pàrquing que va haver de pagar els dies que va acudir al centre mèdic per tal de realitzar el tractament rehabilitador corresponent, segons els justificants que aporto com a documents números ..... a ..... .

1. Despeses de la intervenció quirúrgica

La persona que represento va haver de pagar, en concepte de tractament recuperador després de la intervenció quirúrgica, l’import de ............... euros. Aporto els justificants d’aquestes despeses com a documents números ...... a ...... .

Per tant, reclama un total de ............... euros en concepte de despeses d’assistència sanitària i despeses diverses.

Indemnització total per perjudici patrimonial: ............... euros.

**4. Reclamació prèvia i oferta motivada**

La companyia demandada va efectuar una oferta motivada per import de ............... euros, que va ingressar al compte de la persona que represento, la qual va acceptar-lo únicament com a pagament a compte de la indemnització total que reclama. Aporto aquesta oferta com a document número ..... i el justificant de pagament a compte com a document número ..... .

Destaco el fet que l’oferta de la companyia demandada no inclou la indemnització que correspondria a la persona que represento per la lesió de ..............., perquè considera que no té relació amb l’accident. No obstant això, és evident que les lesions de ............... objectivades a les proves practicades són clares i inqüestionables, i el metge/essa tractant les relaciona directament amb l’accident, sense que existeixi cap altra causa que les justifiqui. Per tant, es compleixen tots i cadascun dels criteris de causalitat establerts a l’article 135 de la Llei 35/2015. La companyia asseguradora tampoc no li va oferir el pagament dels danys de la bicicleta ni les despeses reclamades.

Prèviament a la formulació d’aquesta demanda, i en compliment del que disposa l’article 7 de la Llei 35/2015, la persona que represento va adreçar una reclamació prèvia a la companyia asseguradora demandada, que, com a resposta, va oferir el mateix que ja havia ofert anteriorment.

Aporto com a document número ...... la reclamació prèvia,i com a document número ...... la resposta, que, òbviament, la persona que represento no va acceptar. Torno a adjuntar el mateix informe pericial mèdic que l’asseguradora no va tenir en compte ni revisar.

**Fonaments de dret**

1. **Legitimació activa i passiva *ad processum***: article 6 i article 10 de la Llei 1/2000, de 7 de gener, d’enjudiciament civil (en endavant, LEC).

2. **Legitimació activa i passiva *ad causam*:** article 76 de la Llei 50/1980, de 8 d’octubre, del contracte d’assegurança (en endavant, LCA), acció directa de la persona perjudicada contra la companyia asseguradora responsable i contra la persona conductora, en virtut de l’article 1 del Reial decret legislatiu 8/2004, de 29 d’octubre, pel qual s’aprova el text refós de la Llei sobre responsabilitat civil i assegurança en la circulació de vehicles a motor (en endavant, RDL 8/2004), en la seva redacció actual.

3. **Competència i procediment**: article 52.1.9 de la LEC pel fet de ser el tribunal que correspon al lloc de l’accident, i article 249.2 de la LEC pel que fa al procediment ordinari en funció de la quantia.

4. **Requisits de fons**:

Article 1 del RDL 8/2004, en la seva redacció actual.

Articles 73, 76 i següents de la LCA.

Article 7 de la Llei 35/2015.

Articles 135, 136, 137, 138, 141 i següents de la Llei 35/2015.

Article 40 de la Llei 35/2015.

Articles 101, 102, 103, 108 i següents de la Llei 35/2015.

Taules del barem segons sistema de la Llei 35/2015 vigent en la data de l’accident, amb l’actualització corresponent, segons l’article 40.1 de la Llei 35/2015.

5. **Interessos**: article 20 de la LCA.

6. **Costes processals**: article 394 de la LCA.

7. *Iura novit curia*.

**Sol·licito al Jutjat**:

1. Que tingui per presentat aquest escrit juntament amb les còpies, els poders i els documents annexos.
2. Que admeti i tingui per presentada la demanda de judici ordinari en reclamació de la quantitat de .......... euros (El judici és verbal si l’import de la reclamació no excedeix 15.000 euros.) contra ............... (l’asseguradora i, si escau, la persona conductora i/o propietària ), les dades dels quals ja he indicat a l’encapçalament de la demanda.
3. Que els en doni trasllat i els citi dins el termini corresponent perquè compareguin i contestin, si és del seu interès.
4. Que, previs els tràmits processals corresponents, dicti sentència per mitjà de la qual estimi íntegrament aquesta demanda i els condemni a pagar de forma conjunta i solidària a la persona que represento, el Sr./Sra. ..............., la quantitat total de ............... euros, més els interessos legals de l’article 20 de la LCA.

Altressís

1. Exposo: Que la quantia d’aquest procediment és de ............... euros.

Sol·licito: Que tingui per efectuada aquesta manifestació.

1. Exposo: Que a l’empara del que estableix l’article 3.2 de la Constitució espanyola; els articles 32 i 33 de la Llei orgànica 6/2006, de 19 de juliol, de reforma de l’Estatut d’autonomia de Catalunya; l’article 9 de la Carta europea de les llengües regionals o minoritàries ratificada per l’Estat espanyol mitjançant l’instrument publicat en el BOE de 15 de setembre de 2001; l’article 10.d de la Llei orgànica 5/2024, d’11 de novembre, del dret de defensa; l’article 13 de la Llei 1/1998, de 7 de gener, de política lingüística; l’article 231 de la Llei orgànica 6/1985, d’1 de juliol, del poder judicial; l’article 142 de la LEC; les sentències del Tribunal Constitucional número 82/1986 i número 46/1991, i l’Acord de la Sala de Govern del Tribunal Superior de Justícia de Catalunya de 4 de setembre de 2007, es pot demanar la notificació de les sentències i actes resolutoris en la llengua oficial que sol·liciti la part.

Sol·licito: Que, en relació amb aquesta part, li notifiqui la documentació relativa a aquest procediment en llengua catalana, sens perjudici del dret d’opció lingüística de l’adversa; que tingui per feta la manifestació que precedeix als efectes oportuns legalment, i actuï d’acord amb aquesta petició.

............... (*municipi*), ............... (*data*)

(*signatura del procurador/a*) (*signatura de l’advocat/ada*)

*Nota: l’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94